钦定古今图书集成/明伦汇编/氏族典/第053卷 > 韦斌
## 钦定古今图书集成/明伦汇编/氏族典/第053卷 > 韦斌

按《唐书韦安石传》：“安石子斌，父为相时，授太子通事
舍人。少修整，好文艺，容止严峭，有大臣体。开元中，迁
秘书丞。天宝中为中书舍人，兼集贤院学士，改太常
少卿。李林甫傋韦坚狱，斌以宗累贬巴陵太守，移临
汝。久之，拜银青光禄大夫。禄山陷洛阳，斌为贼得署，
以黄门侍郎，忧愤卒。乾元元年，赠秘书监。斌天性质”
厚，每朝会，不敢离立笑言。尝大雪，在廷者皆振裾更立，斌不徙足，雪甚，几至靴，亦不失恭。